తెలంగాణలో మహిళా తహసీల్దార్ దారుణహత్య WATCH LIVE TV
2జీ కేసు: నష్టపరిహారం కోరనున్న వీడియోకాన్
2 జీ స్పెక్ట్రం కుంభకోణం కేసులో సీబీఐ ప్రత్యేక న్యాయస్థానం రెండు రోజుల కిందట తీర్పును వెలువరించి, నిందితులంతా నిర్దోషులేనని తేల్చిన విషయం తెలిసిందే.
TNN | Updated:
Dec 24, 2017, 10:31AM IST
2 జీ స్పెక్ట్రం కుంభకోణం కేసులో సీబీఐ ప్రత్యేక న్యాయస్థానం రెండు రోజుల కిందట తీర్పును వెలువరించి, నిందితులంతా నిర్దోషులేనని తేల్చిన విషయం తెలిసిందే. ఈ కేసులో వీడియోకాన్ టెలికమ్యూనికేషన్స్ సంస్థ ఆరోపణలు ఎదుర్కొంది. ఆ సంస్థ కూడా నిర్దోషిగా బయటపడటంతో నూతనోత్సాహం చోటుచేసుకుంది. తమను అనవసరంగా ఇరికించారని, తమ తప్పులేదని తెలిసినా స్పెక్ట్రమ్ లైసెన్స్&zwnj;ను రద్దు చేసినందుకు ప్రతిగా నష్టపరిహారం కోరేందుకు సిద్ధమవుతోంది. ప్రభుత్వం నుంచి రూ. 10 వేలు కోట్లు ఇప్పించాల్సిందిగా త్వరలోనే కోర్టును ఆశ్రయించాలని భావిస్తోంది.ప్రభుత్వ నిర్ణయంతో తమకు రూ.10 వేల కోట్లకు పైగానే నష్టం వాటిల్లిందని, ఆ మొత్తానికి నష్టపరిహారం పొందాలని యోచిస్తున్నట్టు వీడియోకాన్ సంస్థ సీనియర్ మేనేజ్&zwnj;మెంట్ అధికారి తెలిపారు.
తమవైపు నుంచి ఎలాంటి తప్పు లేకుండానే రూ.25 వేల కోట్ల వరకు నష్టపోయామని, తాజా తీర్పుతో ఊరట లభించిందని పేర్కొన్న ఆయన ప్రభుత్వం నుంచి నష్ట పరిహారం కోరుతామని తెలిపారు. 2జీ స్పెక్ట్రమ్&zwnj; కేటాయింపుల్లో రూ.1.76 లక్షల కోట్లు మేర ప్రభుత్వానికి నష్టం జరిగిందని నవంబరు 2010లో కాగ్ నివేదిక పేర్కొంది. మరోవైపు బీజేపీ నేత సుబ్రమణ్యస్వామి కూడా స్పెక్ట్రం కేటాయింపులపై సుప్రీంకోర్టులో పిటిషన్ దాఖలు చేశారు. దీనిపై విచారణ చేపట్టిన సుప్రీంకోర్టు ఫిబ్రవరి 2, 2012 న సుప్రీంకోర్టు 122 టెలికం సంస్థల లైసెన్స్&zwnj;లను రద్దు చేసింది. వీటిలో వీడియోకాన్&zwnj;కు చెందిన 21 లైసెన్స్&zwnj;లు కూడా ఉన్నాయి. అంతేకాదు 15 లైసెన్సుల కోసం రూ. 1,500 కోట్లు ప్రభుత్వానికి చెల్లించింది.